Derek Prince'i Teenistus
Sõda taevas
Osa 1/3
Suur aitäh teile sooja vastuvõtu eest! Aitäh sulle, vend Hagie!
On au olla jälle teiega koos, meil on olnud põnevaid aegu koos,
usun, et nõustud. Hindan kõrgelt vend Hagie't, ta on vägev Jumala mees.
Usun, et mis ta selles paigas ja
nende inimeste keskel saavutanud on, see on tohutu.
Mul on au siin olla ja teid kõiki teenida.
Pöörame meie teema "Sõjapidamine taevastes" esimese kirjakoha juurde.
Ef 6:12 "Meil ei tule ju võidelda inimestega, (ing-liha ja vere vastu)
vaid meelevaldade ja võimudega, selle pimeduse maailma valitsejatega,
kurjade taevaaluste vaimudega."
Kui lubate, annan teile Prince'i versiooni, mis on natuke otsesem.
Hakkasin kreeka keelt õppima, kui olin 10 a ja
minust sai professor Cambridgeis, tean ühtteist kreeka keelest.
Mitte keegi ei tea kõike kreeka keelest, seda võin ka öelda.
See on väga rikkalik keel, millel on pea 3000 a ajalugu.
Kui keegi väidab, et teab sellest kõike, siis ta eksib.
See on Prince'i versioon: "Meie maadlusmats ei ole liha ja vere vastu;
Living Bible tõlge ütleb "isikutega, kel on kehad", mis on hea tõlgendus;
"Meie maadlusmats ei ole kehadega isikute vastu, vaid
praeguse pimeduse valitsuste, võimude ja maailmavalitsejate vastu,
vaimulike peremeeste või kurjuse jõudude vastu taevasis paigus."
Minu tekst algab nii: "Me ei maadle liha ja vere vastu."
Kahjuks on paljudel kristlastel kirjavahemärgid vales kohas:
"Me ei maadle" ja punkt.
Mu tähelepanemist mööda on enamik kristlasi selles eksinud.
Ei ole väga palju kristlasi, kes tegelikult maadlevad.
Maadlemine on kõige intensiivsem konfliktivorm kahe inimese vahel.
Poksis, näiteks, on teatud löögid keelatud.
Maadlus on täielik võitlus, ja Paulus kasutab siin just seda sõna.
Oleme täielikus võitluses vaimsete jõudude, kehadeta isikute vastu,
valitsuste ja võimude vastu - tulen hiljem selle fraasi juurde tagasi -,
praeguse pimeduseajastu maailmavalitsejate vastu,
vaimsete kurjusevägede või -jõudude vastu taevasis paigus.
Peame endalt küsima, kuidas see juhtus,
et taevastes paikades on vaimsed kurjuseväed või -jõud.
Las ma ütlen kõigepealt seda, et Piibli esimesest salmist alates
on sõna "taevas" mitmuses.
Alguses lõi Jumal "taevad" (mitmus) ja "maa" (ainsus).
Nii et on rohkem kui üks taevas.
Tegelikult on kolm taevast. See on väga selgelt välja toodud 2Kr 12:1-4.
"Tuleb kiidelda, ehkki sellest pole kasu. Nüüd tahan ma tulla nägemuste
ja Issanda ilmutuste juurde." Paulus räägib siin inimesest,
kel oli väga eriline nägemus ja ilmutus. Ma ei usu, et see oli Paulus.
Mõned usuvad seda, ma ei arva nii, kuid ärme selle üle vaidle.
"Ma tean ühte inimest Kristuses, keda neljateistkümne aasta eest-
kas ta oli ihus, seda ma ei tea, või kas ta oli ihust väljas,
seda ma ei tea, Jumal teab - tõmmati kolmanda taevani.
Ja ma tean, et sama inimest - kas ta oli ihus või ihust lahus,
seda ma ei tea, Jumal teab - tõmmati paradiisi ja
ta kuulis öeldamatuid sõnu, mida inimene ei tohi rääkida."
Paulus räägib kellestki, usklikust, kel oli imeline kogemus ja
ta tõmmati üles kolmandasse taevasse.
Paulus ütleb, et ta ei tea, kas ta ihu tõmmati üles või ainult tema vaim,
kuid seal ta oli - kolmandas taevas. Ta tõmmati üles paradiisi ja
ta kuulis öeldamatuid sõnu, mida inimene ei tohi rääkida.
Enne usklikuks saamist olin ma loogikaprofessor ja
usun endiselt loogikasse. Mu loogika ütleb, et
kui on olemas kolmas taevas, siis peavad olema ka esimene ja teine.
Ei saa olla kolmandat ilma esimese ja teiseta. Usun, et nii see on.
Kolmandas taevas kuulis see inimene Jumalat ennast, ta oli paradiisis.
See on ilmselgelt kõrgeim punkt, kus Jumal ise elab.
Kolmas taevas on kõige ülemine taevas, kui nii võib öelda.
Usun, et esimene taevas on see nähtav taevas - see, mida näeme -
päike, kuu, tähed jne. Esimese ja kolmanda vahel peab aga olema teine.
Usun, et see on koht, kus see konflikt aset leiab.
Ma ei usu, et seal taevas, kus Jumal elab, oleks mingit konflikti.
Sellist konflikti ei ole ka maa peal.
Kuid selles vahepealses taevas on, maa ja Jumala trooni vahel.
Kuidas see konflikt tekkis, kust see pärit on?
Piibel räägib meile teatud asjadest, teistest asjadest aga mitte.
On viga üritada teada saada rohkem, kui Piibel meile ütleb.
Kuid on väga tähtis, et uurime seda, mis Piiblis on kirjas.
Vaatame Js 14:12.
Selles tõlkeversioonis on selle pealkiri "Lutsiferi langemine".
Need on prohvetlikud sõnad ingellikule olendile, kes pöördus Jumala vastu:
"Kuidas sa ometi oled alla langenud taevast (s.o Jumala ligiolu taevast)
helkjas hommikutäht, koidiku poeg, tükkidena paisatud maha,
rahvaste alistaja?" Siit näeme, mis oli Lutsiferi mässu motivatsioon.
Lutsiferi praegune nimi on muidugi Saatan. Saatan tähendab "vastane".
Kreekakeelne sõna "kurat" tähendab "laimaja".
Saatan on Jumala ja inimeste vastane, ja laimaja. Pea see meeles.
Igaüks, kes laimab, teeb kuradi tööd. Kahjuks esineb seda ka kogudustes.
Vaatame nüüd motivatsiooni, sest see on väga tähtis.
Õpime midagi väga kasulikku meile kõigile.
"Sina ütlesid oma südames.."
See on põhjus, miks Lutsifer Jumala vastu mässas ja
5 korda algab see sõnadega: "Mina teen..".
Vastuhaku juur on oma tahte vastandamine Jumala tahtele. Ta ütleb:
"Mina tõusen taevasse, - ta plaanib minna kõrgemale -,
kõrgemale kui Jumala tähed tõstan ma oma aujärje ja
istun kogunemismäele kaugel põhjamaal. Lähen üles pilvede kõrgustikele,
ma teen ennast Kõigekõrgema sarnaseks."
Kus inglise keeles ütleb "sarnaseks", võib heebrea keelest tõlkida ka:
"Ma teen ennast Kõigekõrgemaga võrdseks."
Lutsiferi vastuhakk sai alguse isiklikust ambitsioonist ja uhkusest.
Tahan välja tuua, et see on peamine probleemide allikas kogudustes täna.
Isiklikud ambitsioonid. Küsin endalt tihti,
paljud jumalasulased on kirikus motiveeritud kadunud hingedest ja
kui paljud on motiveeritud isiklikest ambitsioonidest -
et neil oleks suurim kogudus, kõige pikem kontaktide nimekiri,
peaksid suuremaid koosolekuid jne.
Võin öelda isiklikust kogemusest ja pikaajalisest vaatlusest,
paljud valdkonnad koguduses on läbi imbunud isiklikest ambitsioonidest.
Mu isiklik arvamus on, et see on suurim probleem koguduses -
isiklikud ambitsioonid teenistuses.
Näeme, et see sai alguse Lutsiferi e Saatana enda südamest.
Viis korda seadis ta oma tahte Jumala tahte vastu,
viis korda plaanis ta iseennast ülendada.
Mul on väike raadiosaadete sari kogu uhkuse probleemist.
Selle nimi on "Tee ülesse on all."
Kui tahad minna kõrgemale, pead minema madalamale.
See on väga huvitav, seda on levitatud mitmetes maades.
See on tõlgitud saksa keelde.
Mul on väga kahju öelda, kallid ameeriklased,
et üldiselt ei ole selle vastukaja väga entusiastlik olnud.
Aga mind üllatab see, et Saksamaal on see olnud väga menukas.
Ma ei oska seda põhjendada, kuid peaksime sellest õppust võtma.
"Tee ülesse on all." Kui tahad minna kõrgemale, pead minema madalamale.
Saatan on külvanud isikliku ambitsiooni, enese edutamise igaühe südamesse,
kes selle vastu võtab. See ei tähenda, et kogudus sinna ei kuulu.
Tegelikult ongi kogudus koht,
kus Saatan kõige rohkem sellist isiklikku ambitsiooni külvata tahab.
Js 14:15 "Aga sind tõugati alla surmavalda, kõige sügavamasse hauda."
See on tõesti nii. Tee ülesse on all. Kui tahad minna ülesse, mine alla.
Mida madalamale sa lähed, seda kõrgemale jõuad.
Ära lase Saatanal end petta, külvates su südamesse isiklikke ambitsioone.
See oli tema allakäigu põhjus, ja võib saada ka sinu omaks.
Vaatame pilti taevaste ja maapealse sfääri omavahelisest suhtlusest.
Näide sellest, mida võib nimetada vaimseks konfliktiks.
Hs 28. See peatükk näitab kahte isikut, Tüürose vürsti ja kuningat.
Nad on päris erinevad isikud. Kuid nad mõlemad on seotud
iidse maailma väga tähtsa linna - Tüürose - saatusega.
See ilmutus toob välja tõsiasja,
et maapealsete ja taevaste (kurjade taevaaluste) valitsejate vahel
toimub vastastikune võitlus.
See näitab, et üks tähtsamaid asju, mida meie teha saame,
et olukordi muuta, on tegeleda kurjade taevaaluste valitsejatega.
Vaatame Hs 28:1 "Ja mulle tuli Issanda sõna; ta ütles:
"Inimesepoeg, ütle Tüürose vürstile: Nõnda ütleb Issand Jumal."
See on suunatud vürstile, teine pool peatükist on suunatud kuningale,
kes on täiesti teistsugune isik.
"Et su süda on ülbe.." Mis sõna sa kasutaksid selle kirjeldamiseks?
"Uhkus". Näeme pidevalt, et Piibel hoiatab meid rohkem uhkuse eest
kui ühegi muu probleemi eest.
"Et su süda on ülbe ja sa ütled: "Mina olen jumal,
ma istun jumalate istmel merede südames!" - sina aga oled inimene,
mitte jumal, kuigi sa enda meelest oled jumala sarnane.."
Nii et see Tüürose vürst on inimene, kes väidab end Jumala olevat,
nagu paljud teisedki inimesed teinud on. Lähme edasi:
"Vaata, sa olid küll targem kui Taaniel,
ükski saladus ei jäänud su eest varju: oma tarkuse ja taibuga
soetasid enesele varanduse, hankisid kulda ja hõbedat oma varaaitadesse.
Oma suure tarkuse tõttu kauplemises suurendasid sa oma varandust
ja nõnda läks su süda ülbeks, (mis see on - uhkus);
(mille pärast?), su varanduse pärast."
Paljud mõistavad, et rikkus on tihti uhkuse allikas.
Kõik need asjad on meile väga oluliseks praktiliseks õppetunniks.
Siin on üks mees - inimesest valitseja, kes väidab olevat Jumal.
See ei ole kindlasti ainus selline juhtum.
Teame, et tuleb antikristus, kes väidab end Jumala olevat,
istub Jumala templis nagu Jumal.
Need on asjad, mis on ajaloos jätkuvalt juhtunud.
"Seepärast ütleb Issand Jumal nõnda:
Et sa enda meelest oled jumala sarnane,
vaata, siis toon ma su kallale võõrad, kõige julmemad paganaist; nemad
tõmbavad oma mõõgad su tarkuse ilu vastu ja teotavad su hiilguse.
Nad tõukavad sind alla hauda ja sa sured mahalöödu surma merede südames.
Kas sa veelgi julgeksid öelda oma tapja ees: "Mina olen jumal!",
sina, kes sa oled inimene, aga mitte jumal
nende käes, kes sind maha löövad?"
Siin on pilt ühest inimesest, kes on väga tark, väga taibukas,
väga edukas, jõukas, ja valitseja, kuid ta väidab end Jumala olevat.
Kuid Jumal paljastab selle väite ja saadab vaenlased ta vastu teda tapma.
Jumal küsib: "Kas sa ka nende käes, kes sind tapavad, ütled, et
oled Jumal ja mitte inimene?" See on esimene.
Nüüd vaatame täiesti teistsugust isikut. Hs 28 teine pool.
See isik on Tüürose kuningas.
Siit on selgelt näha, et ta ei ole inimene.
Näeme siin midagi väga tähtsat.
Vaimusfääris on kokkupuude kurjuse jõudude ja inimvalitsejate vahel.
Nad üritavad saada kontrolli inimvalitsejate üle ja
kasutada neid oma eesmärkide elluviimiseks.
Seesama asi on toimumas praegu USAs.
See ei ole mingi kauge lugu ajaloost, see on vägagi aktuaalne USAs täna.
Jätkame Tüürose kuninga kohta, Hs 28:11.
Ja mulle tuli Issanda sõna, ta ütles: "Inimesepoeg,
alusta nutulaulu Tüürose kuninga pärast ja ütle temale:
Nõnda ütleb Issand Jumal: Sa olid nagu eeskujulikkuse pitserimärk
täis tarkust ja täiuslikult ilus.
Sa olid Eedenis, Jumala aias, - seda ei saa öelda inimese kohta -,
sul olid katteks kõiksugu kalliskivid:
rubiin, topaas ja jaspis, krüsoliit, karneool ja nefriit, safiir, türkiis
ja smaragd; su raamistised ja õnarused olid kullast tehtud,
valmistatud su loomispäeval."
See on üks loodud olend, kes oli Eedenis, Jumala aias,
kes kõndis edasi-tagasi tulekivide keskel.
Ta ei ole inimene, aga ta ei ole ka Jumal.
Salm 14: "Sa olid nagu keerub, hiilgav kaitsja."
(ing - "Sa olid võitud keerub, kes katab.") Katab mida?
Mina usun, et ta katab Jumala trooni oma tiibadega.
See keerub oli silmapaistvalt ilus, silmapaistvalt tark ja
tal oli ainulaadne koht taevas.
Ta oli keerub, kes kattis Jumala trooni oma tiibadega.
Siit üks huvitav tähelepanek: minu mõistmist mööda,
ei pannud Jumal sellest ajast alates kunagi ühte keerubit kuhugi.
Ta pani alati kaks näoga vastamisi, et nad kõik teaksid, et
keegi on täpselt sama ilus kui nemad.
Hs 28:16 "Sinu suure kaubitsemise tõttu täitus su sisemus vägivallaga."
Kaubitsemine võib tähendada seda, et käid ringi ja müüd kaupa.
See on minu väike pilt - usun, et Lutsifer käis ringi
ihaldades ja võites inglite poolehoidu, kes tema meelevalla all olid.
Ja kujutan seda ette nii, see on praegu lihtsalt minu fantaasia -
et ta rääkis inglitele: "Tead, Jumal ei väärtusta sind tegelikult.
Sa oled nii ilus ja tark. Kui mina oleksin Jumal,
annaksin sulle palju kõrgema positsiooni."
Kas näeme inimesi tänapäeval nii rääkimas? Siin on väga vähe uut.
Loeme edasi, salm 15: "Sa olid laitmatu oma teedel
alates su loomispäevast, kuni sinus leiti ülekohut."
Ta on loodud olend, ta ei ole Jumal, ta on keerub või seerav,
ta on ingellik olevus, silmapaistev oma tarkuse, ilu, väe poolest.
"Sinu suure kaubitsemise tõttu täitus su sisemus vägivallaga
ja sa tegid pattu. Sellepärast tõukasin ma su Jumalamäelt
ja hävitasin su, kaitsja keerub, tuliste kivide keskelt."
See ei ole ilmselgelt inimene. Lähme tagasi motivatsiooni juurde.
Seda rõhutatakse jällegi korduvalt. "Su süda tõsteti üles..(ing)."
Mis see on? Uhkus.
Ma ei väsi seda kordamast - uhkus on kahtlemata üks levinumaid kiusatusi.
Asi, mis meid kõige rohkem langema paneb, on uhkus.
See ei saanud alguse maa pealt, see sai alguse taevas.
"Su ilu tõttu läks su süda ülbeks,
oma hiilguse pärast sa kaotasid tarkuse. Ma viskasin su maa peale.." jne.
See on pilt Tüürose olukorrast. Tüüros on möödunud, see on ajalugu.
Tüürose vürst suri nagu inimene. Tüürose kuningas ei surnud.
Ta on ingellik olend, väga uhke, väga võimas, tark, täis ilu ja
täielikult Jumala vastane.
Jagan teiega oma väikest mõtet. Ta ütles, et olen võrdne Jumalaga,
seda ta väitis. Usun, et on Jumal Isa, Jumal Poeg ja Jumal Püha Vaim.
See on lihtsalt minu arusaam - usun, Jumal Isa on nii võimas,
kordumatu, täiesti unikaalne, et Lutsifer ei pürginud olla Isaga võrdne.
Kuid oli üks imeilus olend, kes esindas Isa - Poeg.
Usun ise, et Lutsifer ütles: "Ma võin olla nagu tema."
Ja sel hetkel sai alguse konflikt, mis on sellest ajast saati jätkunud,
Lutsiferi ja selle vahel, kes ilmus inimajaloos kui Jeesus Naatsaretlane.
Ja kui Jeesus tuli inimesena maa peale, ütles Lutsifer, et
nüüd saab ta Jeesuse kätte.
Ta jälitas teda, pööras inimesed tema vastu ja saavutas ta surma.
Ja ütles, et nüüd on Jeesus tal käes. Kuid ta eksis.
Sest kolmandal päeval tõusis Jeesus üles täieliku võitjana.
Kuid see konflikt ei ole lõppenud, kuna Saatan ikka võitleb
nii kuidas suudab Jumala, Jumala eesmärkide ja Jumala rahva vastu.
Öeldakse, ja olen seda nõus aktsepteerima Ilm 12:3 põhjal, et
1/3 inglitest pöördus koos Lutsiferiga mässus Jumala vastu.
Ilm 12 räägib suurest tulipunasest lohest, kes on kurat.
Ilm 12:3 - suur tulipunane lohe. Saatan on lohe ja ta on ka madu.
Ta võib hirmutada või vallutada sind oma jõuga,
kuid ta võib ka salaja sisse hiilida, nii et sa isegi ei märka.
Tal on igasugused erinevad meetodid.
Ilm 12:4 ütleb: "Ta saba pühkis ära kolmandiku taevatähti
ning viskas need maa peale."
Teised tõlkijad peale minu on ka arvanud, et see tähendab,
et 1/3 ingleid järgis Saatanat, Lutsiferi tema vastuhakus Jumala vastu.
Vaatame nüüd taevaste olendite struktuuri. Vaatame kirja koloslastele.
Kiri efeslastele on kiri Kristuse kogudusest.
Kiri koloslastele aga kiri koguduse Kristusest.
Kui pead iialgi tegelema inimestega, kes on olnud sektis,
näita neile kirja koloslastele, sest see näitab Jeesust nii unikaalselt,
et ükski guru, ükski teine isik ei saa olla selline nagu Tema.
Näeme Kl 1:15 "Tema on nähtamatu Jumala kuju, kogu loodu esmasündinu."
Pange tähele, Teda ei loodud, Ta sündis - Jumala ainusündinud Poeg.
Ta on Jumala kuju,
Tema ise väljendab täpselt Jumala isikut, loomust ja välimust.
Sellepärast Jumal ei taha ühtegi iidolit ega kuju -
Tal on oma kuju, see on Jeesus.
"Tema on nähtamatu Jumala kuju, kogu loodu esmasündinu."
Peaks olema: "esmasündinu enne kogu loodut". Teda ei loodud, ta sündis.
Kõik, mis tuli pärast seda, see loodi. Siis ütleb siin:
"Sest tema läbi on loodud kõik, mis on taevais ja maa peal."
Milline guru võiks iialgi väita midagi sellist?
On näeruväärne võrrelda Jeesust ühegi inimesest sekti- või võimujuhiga.
"Sest tema läbi on loodud kõik, mis on taevais ja maa peal,
mis on nähtav ja nähtamatu." Nii et on nähtavad ja nähtamatud asjad.
Ja siis loetletakse siin nähtamatud asjad:
"Olgu troonid või ülemused, olgu valitsused või meelevallad."
Nii et taevases sfääris on loodud olendite seas 4 peamist kategooriat.
Troonid on kõige kõrgem, siis ülemused,
siis valitsused või korrad ja meelevallad või võimud.
Ütlen uuesti: troonid, ülemused, valitsused ja meelevallad.
Näitan neid abstraktselt, kuna need on ametid, positsioonid.
Nagu meil on sõna "president", see on isik,
kuid sõna "presidendiamet" on funktsioon, positsioon.
Need kirjeldavad ka rohkem positsioone kui isikuid.
Tõlge: Riina Karik